**ПРОТОКОЛ № 58**

Днес 05.02.2018 г. в 17:00 ч. се проведе заседание на Общинската избирателна комисия гр. Свищов в състав:

|  |  |
| --- | --- |
| Председател | Маргарита Ставрева Тончева-отсъства по болест |
| Зам-председател | Игнат Петров Папазов |
| Секретар | Цветелина Станчева Димитрова |
|  | Соня Василева Кирилова |
|  | Милена Пламенова Монева |
|  | Мартина Димитрова Георгиева |
|  | Тодорка Драгиева Костарелова |
|  | Богдан Емануилов Велинов |
|  | Димитър Огнянов Божинов |
|  | Милка Гаврилова Томева |
|  | Иван Атанасов Тошев |

**Секретарят на ОИК Свищов предложи следният дневен ред:**

В ОИК-Свищов с вх. № 238/31.01.2018 год. е постъпило  уведомление от Мария Георгиева Атанасова от гр. Свищов. В уведомлението е посочено и се твърди, че на 25.01.2018 г. в Зала 1 на Община Свищов е проведено редовно заседание на Общински съвет Свищов. В една от разглежданите теми, а именно по т.11 от дневния ред на заседанието относно представителната власт на МБАЛ „Д-р Димитър Павлович“ ЕООД на основание чл. 147, ал.1 от ТЗ са възложени правомощия на Кмета на Община Свищов Генчо Генчев, които са в нарушение на чл.41, ал.1 от ЗМСМА, водещи до попадане в хипотеза на предсрочно прекратяване на мандата на Кмета на Община Свищов съгласно чл. 42, ал.1, т.9 от същия закон, поради което призовава ОИК в тридневен срок от получаване на уведомлението на основание чл.42, ал.4 от ЗМСМА да обяви прекратяване на пълномощията на Кмета на Община Свищов. Към уведомлението са приложени предложение от Кмета на Община Свищов до Общински съвет и доклад от постоянната комисия с предложение за решение на Общински съвет Свищов от 25.01.2018 г. Приложени са и публикации в регионални и национални медии.

След постъпване на уведомлението в ОИК Свищов се установи, че подателят на уведомлението не е посочил ЕГН и не е посочен адрес за кореспонденция, нито други контакти или индивидуализиращи лицето блези. На плика, с който е получено уведомлението е посочен адрес на подател: гр. Свищов, ул.“33-ти Свищовски полк“ вх.Б. На членовете на ОИК е служебно известно, че този адрес е непълен, поради, което се извърши справка в регистрите на населението, от които стана ясно, че към момента в град Свищов не живее лице с имена Мария Георгиева Атанасова. Това прави от своя страна сигналът анонимен, тъй като не може по никакъв начин да се индивидуализира подателят на уведомлението. Също така, предвид факта, че приложените към уведомлението документи от Общински съвет Свищов са фото- копия, отнасящи се до предложения до Общинския съвет, без от тях да става ясно дали предложенията са приети от общинските съветници и с какво съдържание, ОИК Свищов изиска с писмо изх. № 76/01.02.2018 г. от Общински съвет заверен препис от Решение, взето по т.11 от дневния ред на заседание на Общински съвет Свищов, проведено на 25.01.2018 г. , ведно с цялата преписка по внасянето и приемането му от Общински съвет Свищов. Изискано бе и да се представят други решения на Общински съвет Свищов, приети на негови заседания, проведени след 25.01.2018 г., касаещи управлението на МБАЛ „Д-р Димитър Павлович“ ЕООД гр. Свищов. Изиска се от Община Свищов с писмо изх. № 77/01.02.2018 г. информация за следните обстоятелства: има ли назначен към момента управител на МБАЛ „Д-р Димитър Павлович“ гр. Свищов. В случай, че няма, да се представи информация, кой представлява и на какво основание МБАЛ гр. Свищов. В случай, че има назначен управител, да се приложат доказателства за това.

На 05.02.2018 г. в ОИК Свищов постъпиха следните уведомителни писма:

С вх. № 239/05.02.2018 г. е постъпило уведомително писмо от Община Свищов, с което ОИК е уведомена, че към дата 02.02.2018 г., МБАЛ „Д-р Димитър Павлович“ има назначен управител- д-р Венцислав Михов, съгласно договор за възлагане на управлението на еднолично дружество с ограничена отговорност МБАЛ „Д-р Димитър Павлович“ от дата 26.01.2018 година. Като доказателство е приложен заверено фотокопие на Договор за възлагане на управлението еднолично дружество с ограничена отговорност МБАЛ „Д-р Димитър Павлович“ ЕООД от дата 26.01.2018 г.

С вх. № 240/05.02.2018 г. е постъпило уведомително писмо от Общински съвет Свищов, с приложени към него : Заверено фото- копие на Решение № 760/25.01.2018 г., по протокол № 48 на Общински съвет Свищов; Заверено фото-копие на списък на Общинските съветници, гласували по т. 11 от дневния ред на редовно заседание на Общински съвет Свищов, проведено на 25.01.2018 г.; Заверено фото- копие на доклад на постоянната комисия по „Здравеопазване, социална политика, младежта, спорт и туризъм“ от извънредно заседание на комисията, проведено на 25.01.2018 г.; заверено фото-копие на предложение от Генчо Генчев- Кмет на Община Свищов с вх. № 1712/25.01.2018 г.; Заверено фото-копие на заявление от д-р Венцислав Михов с вх. № 1710/25.01.2018 г.; заверено фото-копие на Решение № 762/30.01.2018 г., по протокол № 49 на Общински съвет Свищов; заверено фото-копие на списък на Общинските съветници, гласували по т. 2 от дневния ред на извънредно заседание на Общински съвет Свищов, проведено на 30.01.2018 г.; заверено фото-копие на доклад на постоянната комисия по „ Икономическо развитие, финанси и бюджет“ от извънредно заседание на комисията, проведено на 29.01.2018 г. и доклад на постоянната комисия по „Здравеопазване, социална политика, младежта, спорт и туризъм“ от извънредно заседание на комисията, проведено на 29.01.2018 г.; заверено фото-копие на предложение от Генчо Генчев- Кмет на Община Свищов с вх. № 1716/26.01.2018 г.;

На днешното заседание на ОИК присъстват 10 члена на комисията. Отсъства единствено председателя на ОИК- Маргарита Ставрева, тъй като в момента е в болница. Присъстват всички останали членове на ОИК Свищов, съгласно поименния списък. При това положение ОИК има необходимия кворум съгласно чл.85, ал.3 от ИК и може да заседава и взема решения.

Във връзка с направения доклад по полученото в ОИК уведомление с вх. № 238/31.01.2018 г., секретарят на ОИК предложи следния дневен ред с точка единствена:

Точка първа: разглеждане на уведомление, постъпило в ОИК Свищов с вх. № 238/31.01.2018 г. и подадено от Мария Георгиева Атанасова.

Проведе се гласуване: всички присъстващи на заседанието членове на ОИК Свищов гласуваха „за“- 10 гласа.

Прие се процедурно решение по приемане на дневния ред на заседанието на ОИК Свищов с точка единствена:

Разглеждане на уведомление, постъпило в ОИК Свищов с вх. № 238/31.01.2018 г. и подадено от Мария Георгиева Атанасова.

Последваха дискусии и разисквания. Бяха предложени два проекта за решение, които комисията реши да гласува по отделно, както следва:

Даде се думата на Игнат Папазов по предложение първо за решение по предложената точка от дневния ред:

Игнат Папазов : „Предложение- първо, отправено от зам. Председателя на ОИК Свищов: Предлагам ОИК да постанови Решение, с което да прекрати правомощията на Кмета на Община Свищов Генчо Божинов Генчев, поради допуснато нарушение на изискванията за несъвместимост, диспонирани в хипотезите на чл.41, ал.1 от ЗМСМА. Мотивите за това предложение са следните:

С Решение № 760/25.01.2018 г. на Общински съвет Свищов, на кмета Генчев се възлагат функции по представителството на едноличния собственик на капитала в МБАЛ „Д-р Д. Павлович“ ЕООД- Свищов. Като частноправен субект МБАЛ „Д-р Димитър Павлович“ ЕООД встъпва в търговски сделки и операции, в които се легитимира с капитала си. В този контекст, едноличният собственик на капитала в търговското дружество МБАЛ Свищов добива характеристиките на търговец. Следователно представителят на капитала му, за какъвто се сочи кметът Генчев в изпълнение на цитираното Решение на Общински съвет Свищов, отделно добива статус „търговски представител“- обстоятелство, което поставя кмета Генчо Генчев в нарушение на изискванията за несъвместимост със заеманата длъжност „кмет“ на Община Свищов- в аргумент от чл.41, ал.1 от ЗМСМА.

Функциите, възложени на кмета Генчев с Решение № 760/25.01.2018 година на Общински съвет Свищов- са основани на чл.5 от Общинската наредба за контрола върху общинската собственост в местни търговски дружества /цитирам по памет/, но подобно възлагане се допуска само, ако законите или уставът на дружеството позволяват- такова обстоятелство в случая не е налице. Дори кметът Генчев не е под хипотезата на чл. 44, ал.4 от ЗМСМА. В крайна сметка отново заявявам, че е налице нарушение на изискването за несъвместимост, извършено от кмета Генчо Генчев- в момента на поемане на ангажиментите / функциите му, вменени му с Решение № 760/25.01.2018 г. на Общински съвет Свищов- в арг. от чл.41, ал.1 от ЗМСМА.

Затова предлагам, да се прекратят предсрочно пълномощията на кмета на Община Свищов Генчо Божинов Генчев- по реда на чл.42, ал.1, т.9 във вр. С чл.41, ал.1 от ЗМСМА.

Направил предложението: Игнат Папазов- заместник председател на ОИК Свищов.

Така направеното предложение се подложи на гласуване, както следва:

|  |  |  |  |  |
| --- | --- | --- | --- | --- |
|  |  | Име | вот | подпис |
| 1. | Зам. Председател | Игнат Петров Папазов | За |  |
| 2. | Секретар | Цветелина Станчева Димитрова | Против |  |
| 3. | Член | Соня Василева Кирилова | Против |  |
| 4. | Член | Милена Пламенова Монева | Против |  |
| 5. | Член | Мартина Димитрова Георгиева | Против |  |
| 6. | Член | Тодорка Драгиева Костарелова | За |  |
| 7. | Член | Богдан Емануилов Велинов | Против |  |
| 8. | Член | Димитър Огнянов Божинов | Въздържал се |  |
| 9. | Член | Милка Гавраилова Томева | Против |  |
| 10. | Член | Иван Атанасов Тошев | против |  |

При направеното гласуване, се установи, че двама членове са гласували „за“, един „въздържал се“ и 7 „против“. Предвид разпоредбите на чл. 85, ал.4 предложение първо от ИК ОИК се произнася с решения, които се приемат с мнозинство две трети от присъстващите членове. При проведеното гласуване не се постигна мнозинство от две трети, поради което предложения проект на решение не се приема и се отхвърля.

Премина се към разглеждане и гласуване на предложения втори проект за решение както следва:

Предложение за решение:

В ОИК-Свищов с вх. № 238/31.01.2018 год. е постъпило  уведомление от Мария Георгиева Атанасова от гр. Свищов. В уведомлението е посочено и се твърди, че на 25.01.2018 г. в Зала 1 на Община Свищов е проведено редовно заседание на Общински съвет Свищов. В една от разглежданите теми, а именно по т.11 от дневния ред на заседанието относно представителната власт на МБАЛ „Д-р Димитър Павлович“ ЕООД на основание чл. 147, ал.1 от ТЗ са възложени правомощия на Кмета на Община Свищов Генчо Генчев, които са в нарушение на чл.41, ал.1 от ЗМСМА, водещи до попадане в хипотеза на предсрочно прекратяване на мандата на Кмета на Община Свищов съгласно чл. 42, ал.1, т.9 от същия закон, поради което призовава ОИК в тридневен срок от получаване на уведомлението на основание чл.42, ал.4 от ЗМСМА да обяви прекратяване на пълномощията на Кмета на Община Свищов. Към уведомлението са приложени предложение от Кмета на Община Свищов до Общински съвет и доклад от постоянната комисия с предложение за решение на Общински съвет Свищов от 25.01.2018 г. Приложени са и публикации в регионални и национални медии.

След постъпване на уведомлението в ОИК Свищов се установи, че подателят на уведомлението не е посочил ЕГН и не е посочен адрес за кореспонденция, нито други контакти или индивидуализиращи лицето белези. На плика, с който е получено уведомлението е посочен адрес на подател: гр. Свищов, ул.“33-ти Свищовски полк“ вх.Б. На членовете на ОИК е служебно известно, че този адрес е непълен, поради, което се извърши справка в регистрите на населението, от които стана ясно, че към момента в град Свищов не живее лице с имена Мария Георгиева Атанасова. Това прави от своя страна сигнала анонимен, тъй като не може по никакъв начин да се индивидуализира подателят на уведомлението. Също така, предвид факта, че приложените към уведомлението документи от Общински съвет Свищов са фото копия, отнасящи се до предложения до Общинския съвет, без от тях да става ясно дали предложенията са приети от общинските съветници и ако са приети с какво точно съдържание са те, ОИК Свищов изиска с писмо изх. № 76/01.02.2018 г. от Общински съвет заверен препис от Решение, взето по т.11 от дневния ред на заседание на Общински съвет Свищов, проведено на 25.01.2018 г. , ведно с цялата преписка по внасянето и приемането му от Общински съвет Свищов. Изискано бе и да се представят други решения на Общински съвет Свищов, приети на негови заседания, проведени след 25.01.2018 г., касаещи управлението на МБАЛ „Д-р Димитър Павлович“ ЕООД гр. Свищов. Изиска се от Община Свищов с писмо изх. № 77/01.02.2018 г. информация за следните обстоятелства: има ли назначен към момента управител на МБАЛ „Д-р Димитър Павлович“ гр. Свищов. В случай, че няма, да се представи информация, кой представлява и на какво основание МБАЛ гр. Свищов. В случай, че има назначен управител, да се приложат доказателства за това. На 05.02.2018 г. в ОИК Свищов са депозирани исканите документи от Община Свищов и Общински съвет Свищов. От тях става ясно, че от 26.01.2018 г. въз основа на сключен договор за възлагане на управлението МБАЛ Свищов се управлява от д-р Венцислав Михов. Съгласно чл.3, ал.1, т.1 от договора д-р Венцислав Михов е приел да постъпи на работа в деня на подписване на договора, а именно: 26.01.2018 г. Направи с справка в Търговски регистър по партидата на МБАЛ „Д-р Димитър Павлович“ с ЕИК 104509202, от която е видно, че към датата на провеждане на заседанието на ОИК управител и представляващ МБАЛ Свищов е Венцислав Димитров Михов. След извършена съвкупна проверка на представените документи и констатации, на служебно извършените справки, ОИК Свищов установи:

С Решение № 760/25.01.2018 г. на Общински съвет Свищов е освободен от длъжност „управител“ на МБАЛ „Д-р Димитър Павлович“ ЕООД, считано от 26.01.2018 г. С точка 2 от същото решение до избиране на управител на дружеството по реда на Наредба за условията и реда за упражняване правата на Община Свищов върху общинската част от капитала на търговските дружества и стопанската дейност осъществявана чрез общински предприятия, решава МБАЛ Свищов да бъде представлявано по реда на чл.147, ал.1 от ТЗ, а именно- от едноличния собственик на капитала- Община Свищов. Община Свищов се представлява от Кмета Генчо Божинов Генчев. До провеждането на конкурс за нов управител, МБАЛ да бъде представлявано от Едноличния собственик на капитала чрез Кмета на Общината. С точка 4 от решението Кмета на Община Свищов е упълномощен да сключи договор с лице, притежаващо специалност „Здравен мениджмънт“, лекар, което да отговаря на изискванията на Наредба № 9 от 26 юни 2000 г. за условията и реда за провеждане на конкурси за възлагането управлението на лечебните заведения по ЗЛЗ, по смисъла на Параграф 1а, съгласно чл.3, ал.1 от Наредбата, но за не повече от 90 дни отговарящо на изискванията на чл.63, ал.1 от ЗЛЗ. От представения договор за управление е видно, че МБАЛ Свищов е управлявано и представлявано без прекъсване от Д-р Венцислав Михов, лице отговарящо на изискванията на ЗЛЗ и назначен за това по надлежния ред. Същия факт се установява и от справката, направена в Търговски регистър. Съгласно чл. 37 от Закона за лечебните заведения, лечебните заведения за болнична помощ, домовете за медико-социални грижи, центровете за психично здраве, центровете за кожно-венерически заболявания, комплексните онкологични центрове и диализните центрове се учредяват от държавата и общините, от юридически и физически лица като търговски дружества или кооперации, както и като дружества по законодателството на държава - членка на Европейския съюз, или на държава, страна по Споразумението за Европейското икономическо пространство, и осъществяват дейност след получаване на разрешение по реда на чл. 46. Държавата и общините създават лечебни заведения за болнична помощ, диспансери и диализни центрове и др. като дружества с ограничена отговорност или като акционерни дружества, които се регистрират по Търговския закон.

Съгласно чл. 63, ал. 3 от Закона за лечебните заведения управителите, съответно изпълнителните директори, на държавни и общински лечебни заведения за болнична помощ и диагностично-консултативни центрове - еднолични търговски дружества, се определят от собственика след конкурс за срок три години. Условията и редът за провеждане на конкурса се определят с Наредба № 9 от 26 юни 2000 г. за условията и реда за провеждане на конкурси за възлагане на управлението на лечебни заведения по Закона за лечебните заведения. Предназначението на Наредбата за условията и реда за провеждане на конкурси за възлагане на управлението на лечебни заведения по Закона за лечебните заведения е да даде специална уредба на отношенията за избор на управител на лечебно заведение, организирано във формата на търговско дружество, спрямо общата уредба за избор на управител на търговските дружество, предвидена в Търговския закон.

Предвид гореизложеното ОИК Свищов приема, че по отношение на Кмета на ОБщина Свищов Генчо Божинов Генчев не е налице нито една от посочените хипотези, регламентирани в чл.41 от ЗМСМА- извършване на търговска дейност по смисъла на Търговския закон, контрольор, управител или прокурист в търговски дружества, търговски пълномощник, търговски представител, търговски посредник, синдик, ликвидатор или участие в надзорни, управителни и контролни органи на търговски дружества и кооперации по време на мандата му.

Водима от горното на основание чл. 42, ал.3 от ЗМСМА Общинска избирателна комисия

РЕШИ:

Отхвърля като неоснователни твърденията, посочени в уведомление, постъпило в ОИК Свищов с вх. № 238/31.01.2018 г. за наличие на обстоятелства по чл.41, ал.1 като неоснователни.

Отхвърля като неоснователно искането на Мария Георгиева Атанасова да бъдат прекратени предсрочно пълномощията на Кмета на Община Свищов по реда на чл. 42, ал.1, т.9.

Не установява несъвместимост по смисъла на чл. 41, ал.1 от ЗМСМА на посочените основания по отношение на Кмета на Община Свищов Генчо Божинов Генчев.

Не прекратява пълномощията на Кмета на Община Свищов Генчо Божинов Генчев.

Решението подлежи на обжалване пред административен съд Велико Търново по реда на реда на чл.459 от Изборният кодекс чрез ОИК Свищов в 7 дневен срок от обявяването му.

За така предложения проект на решение членовете на ОИК Свищов гласуваха както следва:

|  |  |  |  |  |
| --- | --- | --- | --- | --- |
|  |  | Име | вот | подпис |
| 1. | Зам. Председател | Игнат Петров Папазов | Против |  |
| 2. | Секретар | Цветелина Станчева Димитрова | За |  |
| 3. | Член | Соня Василева Кирилова | За |  |
| 4. | Член | Милена Пламенова Монева | За |  |
| 5. | Член | Мартина Димитрова Георгиева | За |  |
| 6. | Член | Тодорка Драгиева Костарелова | Против |  |
| 7. | Член | Богдан Емануилов Велинов | За |  |
| 8. | Член | Димитър Огнянов Божинов | Въздържал се |  |
| 9. | Член | Милка Гавраилова Томева | За |  |
| 10. | Член | Иван Атанасов Тошев | За |  |

При направеното гласуване, се установи, че двама членове са гласували „против“, един „въздържал се“ и 7 „за“. Предвид разпоредбите на чл. 85, ал.4 предложение първо от ИК ОИК се произнася с решения, които се приемат с мнозинство две трети от присъстващите членове. При проведеното гласуване се постигна мнозинство от две трети, поради което предложения проект на решение се приема, както следва:

**Решение № 290-МИ/05.02.2018 г.**

В ОИК-Свищов с вх. № 238/31.01.2018 год. е постъпило  уведомление от Мария Георгиева Атанасова от гр. Свищов. В уведомлението е посочено и се твърди, че на 25.01.2018 г. в Зала 1 на Община Свищов е проведено редовно заседание на Общински съвет Свищов. В една от разглежданите теми, а именно по т.11 от дневния ред на заседанието относно представителната власт на МБАЛ „Д-р Димитър Павлович“ ЕООД на основание чл. 147, ал.1 от ТЗ са възложени правомощия на Кмета на Община Свищов Генчо Генчев, които са в нарушение на чл.41, ал.1 от ЗМСМА, водещи до попадане в хипотеза на предсрочно прекратяване на мандата на Кмета на Община Свищов съгласно чл. 42, ал.1, т.9 от същия закон, поради което призовава ОИК в тридневен срок от получаване на уведомлението на основание чл.42, ал.4 от ЗМСМА да обяви прекратяване на пълномощията на Кмета на Община Свищов. Към уведомлението са приложени предложение от Кмета на Община Свищов до Общински съвет и доклад от постоянната комисия с предложение за решение на Общински съвет Свищов от 25.01.2018 г. Приложени са и публикации в регионални и национални медии.

След постъпване на уведомлението в ОИК Свищов се установи, че подателят на уведомлението не е посочил ЕГН и не е посочен адрес за кореспонденция, нито други контакти или индивидуализиращи лицето белези. На плика, с който е получено уведомлението е посочен адрес на подател: гр. Свищов, ул.“33-ти Свищовски полк“ вх.Б. На членовете на ОИК е служебно известно, че този адрес е непълен, поради, което се извърши справка в регистрите на населението, от които стана ясно, че към момента в град Свищов не живее лице с имена Мария Георгиева Атанасова. Това прави от своя страна сигнала анонимен, тъй като не може по никакъв начин да се индивидуализира подателят на уведомлението. Също така, предвид факта, че приложените към уведомлението документи от Общински съвет Свищов са фото копия, отнасящи се до предложения до Общинския съвет, без от тях да става ясно дали предложенията са приети от общинските съветници и ако са приети с какво точно съдържание са те, ОИК Свищов изиска с писмо изх. № 76/01.02.2018 г. от Общински съвет заверен препис от Решение, взето по т.11 от дневния ред на заседание на Общински съвет Свищов, проведено на 25.01.2018 г. , ведно с цялата преписка по внасянето и приемането му от Общински съвет Свищов. Изискано бе и да се представят други решения на Общински съвет Свищов, приети на негови заседания, проведени след 25.01.2018 г., касаещи управлението на МБАЛ „Д-р Димитър Павлович“ ЕООД гр. Свищов. Изиска се от Община Свищов с писмо изх. № 77/01.02.2018 г. информация за следните обстоятелства: има ли назначен към момента управител на МБАЛ „Д-р Димитър Павлович“ гр. Свищов. В случай, че няма, да се представи информация, кой представлява и на какво основание МБАЛ гр. Свищов. В случай, че има назначен управител, да се приложат доказателства за това. На 05.02.2018 г. в ОИК Свищов са депозирани исканите документи от Община Свищов и Общински съвет Свищов. От тях става ясно, че от 26.01.2018 г. въз основа на сключен договор за възлагане на управлението МБАЛ Свищов се управлява от д-р Венцислав Михов. Съгласно чл.3, ал.1, т.1 от договора д-р Венцислав Михов е приел да постъпи на работа в деня на подписване на договора, а именно: 26.01.2018 г. Направи с справка в Търговски регистър по партидата на МБАЛ „Д-р Димитър Павлович“ с ЕИК 104509202, от която е видно, че към датата на провеждане на заседанието на ОИК управител и представляващ МБАЛ Свищов е Венцислав Димитров Михов. След извършена съвкупна проверка на представените документи и констатации, на служебно извършените справки, ОИК Свищов установи:

С Решение № 760/25.01.2018 г. на Общински съвет Свищов е освободен от длъжност „управител“ на МБАЛ „Д-р Димитър Павлович“ ЕООД, считано от 26.01.2018 г. С точка 2 от същото решение до избиране на управител на дружеството по реда на Наредба за условията и реда за упражняване правата на Община Свищов върху общинската част от капитала на търговските дружества и стопанската дейност осъществявана чрез общински предприятия, решава МБАЛ Свищов да бъде представлявано по реда на чл.147, ал.1 от ТЗ, а именно- от едноличния собственик на капитала- Община Свищов. Община Свищов се представлява от Кмета Генчо Божинов Генчев. До провеждането на конкурс за нов управител, МБАЛ да бъде представлявано от Едноличния собственик на капитала чрез Кмета на Общината. С точка 4 от решението Кмета на Община Свищов е упълномощен да сключи договор с лице, притежаващо специалност „Здравен мениджмънт“, лекар, което да отговаря на изискванията на Наредба № 9 от 26 юни 2000 г. за условията и реда за провеждане на конкурси за възлагането управлението на лечебните заведения по ЗЛЗ, по смисъла на Параграф 1а, съгласно чл.3, ал.1 от Наредбата, но за не повече от 90 дни отговарящо на изискванията на чл.63, ал.1 от ЗЛЗ. От представения договор за управление е видно, че МБАЛ Свищов е управлявано и представлявано без прекъсване от Д-р Венцислав Михов, лице отговарящо на изискванията на ЗЛЗ и назначен за това по надлежния ред. Същия факт се установява и от справката, направена в Търговски регистър. Съгласно чл. 37 от Закона за лечебните заведения, лечебните заведения за болнична помощ, домовете за медико-социални грижи, центровете за психично здраве, центровете за кожно-венерически заболявания, комплексните онкологични центрове и диализните центрове се учредяват от държавата и общините, от юридически и физически лица като търговски дружества или кооперации, както и като дружества по законодателството на държава - членка на Европейския съюз, или на държава, страна по Споразумението за Европейското икономическо пространство, и осъществяват дейност след получаване на разрешение по реда на чл. 46. Държавата и общините създават лечебни заведения за болнична помощ, диспансери и диализни центрове и др. като дружества с ограничена отговорност или като акционерни дружества, които се регистрират по Търговския закон.

Съгласно чл. 63, ал. 3 от Закона за лечебните заведения управителите, съответно изпълнителните директори, на държавни и общински лечебни заведения за болнична помощ и диагностично-консултативни центрове - еднолични търговски дружества, се определят от собственика след конкурс за срок три години. Условията и редът за провеждане на конкурса се определят с Наредба № 9 от 26 юни 2000 г. за условията и реда за провеждане на конкурси за възлагане на управлението на лечебни заведения по Закона за лечебните заведения. Предназначението на Наредбата за условията и реда за провеждане на конкурси за възлагане на управлението на лечебни заведения по Закона за лечебните заведения е да даде специална уредба на отношенията за избор на управител на лечебно заведение, организирано във формата на търговско дружество, спрямо общата уредба за избор на управител на търговските дружество, предвидена в Търговския закон.

Предвид гореизложеното ОИК Свищов приема, че по отношение на Кмета на Община Свищов Генчо Божинов Генчев не е налице нито една от посочените хипотези, регламентирани в чл.41 от ЗМСМА- извършване на търговска дейност по смисъла на Търговския закон, контрольор, управител или прокурист в търговски дружества, търговски пълномощник, търговски представител, търговски посредник, синдик, ликвидатор или участие в надзорни, управителни и контролни органи на търговски дружества и кооперации по време на мандата му.

Водима от горното на основание чл. 42, ал.3 от ЗМСМА Общинска избирателна комисия

РЕШИ:

Отхвърля като неоснователни твърденията, посочени в уведомление, постъпило в ОИК Свищов с вх. № 238/31.01.2018 г. за наличие на обстоятелства по чл.41, ал.1 като неоснователни.

Отхвърля като неоснователно искането на Мария Георгиева Атанасова да бъдат прекратени предсрочно пълномощията на Кмета на Община Свищов по реда на чл. 42, ал.1, т.9.

Не установява несъвместимост по смисъла на чл. 41, ал.1 от ЗМСМА на посочените основания по отношение на Кмета на Община Свищов Генчо Божинов Генчев.

Не прекратява пълномощията на Кмета на Община Свищов Генчо Божинов Генчев.

Решението подлежи на обжалване пред административен съд Велико Търново по реда на реда на чл.459 от Изборният кодекс чрез ОИК Свищов в 7 дневен срок от обявяването му.